[{"text_idx": "#000002", "text": "See su\u0308ndmus puudutas ka meid, Sharpminderi tegijaid. Raul to\u0303ttas kutsungi peale Lasnama\u0308elt kohale. Kuna kohe taksot vo\u0303tta polnud, siis kohale jo\u0303udes oli suurem ru\u0308sin la\u0308bi ja \u2018va\u0308ed\u2019 taandusid juba Toompealt alla. Anu kolistas rongiga Taga-Karpaatias konverentsile ja u\u0308ritas kupeekaaslastele seletada \u201cs\u030cto u vas tam proishodit\u201d."}, {"text_idx": "#000003", "text": "Ka kord hiljem on analoogne, ilmselt samast su\u0308ndmusest tuletatud loosung meediasse jo\u0303udnud. Siis oli loo autoriks va\u0308gagi vastuoluline Krediidipanga juht Kluge, kes 2013 oktoobris saatis ha\u0308dakutse \u201cKrediidipanka ru\u0308nnatakse!\u201d eetrisse panga aktsiona\u0308ride u\u0308ldkoosolekult. Klugele tundus, et ko\u0303ik ei pruugi minna tema tahtmise ja\u0308rgi. Kindlasti on see seik Eesti panganduse veidrate su\u0308ndmuste TOP 5 hulgas kui mitte isegi \u2018kuldse vaarika\u2019 vo\u0303itja."}, {"text_idx": "#000004", "text": "Ta\u0308na on po\u0303hjust Toompea ru\u0308ndamise teema juurde tagasi tulla. Oleme riigiabi teemast ra\u0308a\u0308kides puudutanud Tallinki laenu (vaata siit, siit, siit). Oleme teinud loo koalitsiooni plaanist ERJK sisuliselt kaotada (vaata siit). Oleme ra\u0308a\u0308kinud ka demokraatia sisust ja sellest, kuidas Sir Winston Churchill seda mo\u0303testas (loe siit). Ta\u0308na on aeg need u\u0308ksikud lo\u0303imed kokku siduda ja sellest kangast vastu vaatav pilt sunnibki SOS-signaali andma."}, {"text_idx": "#000005", "text": "Toompead ru\u0308nnatakse taas, end seekord seestpoolt \u2013 koalitsioon on asunud riiki jo\u0303uliselt \u2018erakonnastama\u2019, orbaniseerima kui nii tohiks Ungari na\u0308itel o\u0308elda. Vabariigi Valitsus (VV) on kindlasti seaduslik vo\u0303im, aga vo\u0303imu on vo\u0303imalik usurpeerida ja eemalduda kaugele sellest, kuidas Churchill demokraatlikku valitsemist defineeris."}, {"text_idx": "#000010", "text": "18.05.2020 algatas koalitsioon ERJK reorganiseerimise eelno\u0303u. Koalitsiooni ametlik po\u0303hjendus on vajadus muuta parteide rahade ja\u0308relevalve so\u0303ltumatuks ja to\u0303husamaks, milleks sobib paremini riigikontroll. Samas pole GRECO kumbagi nendest mainitud po\u0303hjustest Eesti puhul puuduseks pidanud. Sharpminder ja\u0308reldab, et valitsuskoalitsiooni kavatsused pole ausad ja tegelikult u\u0308ritatakse riigikontrolli politiseerides saada lahendus oma erakondlikele murdele. GRECO poolt osundatud probleemidest nagu haldusmenetluste ja\u0308ikus ja va\u0308ikesed sanktsioonid rikkumiste puhul, VV pakutud eelno\u0303u ei ra\u0308a\u0308gi ja huvi sellega tegeleda koalitsioonil ei ole"}, {"text_idx": "#000011", "text": "Kui see \u2018vorsti jagamise\u2019 lo\u0303im kokku vo\u0303tta, siis EKRE puhul oli siseminister Mart Helmel o\u0303igus. Nad said \u201cko\u0303ige ja\u0308medama vorsti\u201d. Nad monopoliseerisid u\u0308hemo\u0303tteliselt suuremahulise riigi raha jagamise; iga rahaku\u0308simise protsess algab ja lo\u0303peb nu\u0308u\u0308dsest kahe EKRE ministri (rahandus ja va\u0308liskaubandus/IT ministri) kabinetis."}, {"text_idx": "#000012", "text": "\u2018Pole paha\u2019 u\u0308tleksid vanad ideoloogilised so\u0303brad Rahvaliidust. Venelastel on selle kohta kro\u0303bedam termin, mis osundab tegelaste \u201cpuutumatusele\u201d \u2013 voro\u0303 v zakone."}, {"text_idx": "#000013", "text": "Keskerakond oma lo\u0303putute rahajamadega soovib ja\u0308tkuvalt vo\u0303imul olla ja peita vette nii palju otsi kui vo\u0303imalik. See 1,2 miljoni no\u0303ue on vaja kuidagi laualt a\u0308ra saada ja parteide rahastamise teemaga, vaatamata Ju\u0308ri Ratase so\u0303namulinale, ei soovita sisuliselt tegeleda."}, {"text_idx": "#000015", "text": "Aga ega seda ei ja\u0308eta tegemata. Isamaa suurim tugevus on va\u0308iksema partnerina kaubelda endale sooje ja mo\u0303jukaid kohti. Aasta pa\u0308rast terendavad presidendivalimised ja miks mitte Ju\u0308ri Luigele vo\u0303i mo\u0303nele teisele mo\u0303eldes saada selles ma\u0308ngus ja\u0308me ots oma ka\u0308tte? Tundub olevat reaalne diili koht."}, {"text_idx": "#000016", "text": "Et kogu jutt ei tunduks o\u0303ela kiibitsemisena, tundis Sharpminder huvi, kuidas lahendab riigiabi probleeme Soome valitsus, enneko\u0303ike Tallinki kaasusele mo\u0303eldes. Soome mo\u0303ttes on Tallinki la\u0308him analoog Finnair, mis on sealsele majandusele vast isegi olulisem. Oleme sellest juba varem kirjutanud \u2013 Finnair otsest riigiabi ei saanud. Ku\u0308ll lubasid Soome Valitsus ja Parlament Finnairil laenata oma to\u0308o\u0308tajate pensionifondist ca 600 miljonit eurot kriisiga hakkamasaamiseks."}, {"text_idx": "#000020", "text": "Lisaks on Soome Parlament andnud valitsusele loa garanteerida laevandusettevo\u0303tetele 2020 aasta jooksul kommertslaenusid mahus kuni 600 miljonit eurot, eeldusel et tingimused on koosko\u0303las ko\u0303igi EL riigiabi u\u0308ldiste reeglitega. Soome rahandusministeerium pole veel lo\u0303plikku koosko\u0303lastust oma riigiabi skeemile saanud. Samas viitas Jan Hanses oma e-kirjas Sharpminderile, et Viking Line rihib ca 50 miljonilist garantiid ja teadaolevalt Tallink rohkemat."}, {"text_idx": "#000021", "text": "Lugejal vo\u0303ib tekkida ha\u0308mming, et miks mingi X riik u\u0308ldse peaks teiste riikide ettevo\u0303tteid toetama? Esiteks seepa\u0308rast, et hoida a\u0308ra konkurentsi moonutusi ja teiseks seepa\u0308rast, et abi saavad firmad annavad arvestatava panuse sellesama X riigi majandusse."}, {"text_idx": "#000023", "text": "Ko\u0303lab loogiliselt ja ha\u0308sti. Ei teki tunnet, et keegi usurpeerib riiki. Riik on ikka selleks, et toetada no\u0303rgemaid ja teha majanduses kaugeleulatuvaid otsuseid. Konkurents olgu aus ja majandust laiemalt toetav."}, {"text_idx": "#000024", "text": "Lo\u0303petuseks veelkord Tallinki 100 miljonilise laenu juurde. Sharpminderit huvitas, millised on to\u0303endid, et raha ei ole ega saa ning miks LHV laenupakkumist ei arvestatud."}, {"text_idx": "#000025", "text": "Teabeno\u0303ue la\u0308ks teele nii MKM\u2019i kui ka KredEx\u2019isse. Aega la\u0308ks. MKM vastas suvalise osakonnajuhataja allkirjaga, et a) Tallink ei soovi midagi oma laenutaotluse kohta kolmandatele isikutele avaldada ja b) Tallink on meedias juba selgitanud, miks nad LHV laenupakkumist ei kaalu. Kirja kroonis \u2018ametkondlikuks kasutamiseks\u2019 tempel. Sisuliselt ei vastatud teabeno\u0303udele seega midagi ja seegi vastus saabus viimasel tunnil su\u0308nkroonis VV 100 miljoni-otsuse avaldamisega. KredEx ei suvatsenud u\u0308ldse vastata."}, {"text_idx": "#000026", "text": "Sharpminderit see olukord ei rahuldanud. Kaalukas avalik huvi vo\u0303iks olla teada, millised to\u0303endid Tallink ikka esitas selle kohta, et neile kuskilt raha ei anta? Palusime O\u0303iguskantsleri bu\u0308rool MKM vastust hinnata. Andmekaitse bu\u0308roolt palusime uurida, miks KredEx ei suvatse isegi vastata?"}, {"text_idx": "#000027", "text": "Selgus, et ka O\u0303iguskantsler suurt sekkuda ei saa, pigem vo\u0303iks pa\u0308eva lo\u0303puks asja hinnata ikka Riigikontroll. Ku\u0308ll aga saabus uus kiri MKM\u2019st, seekord asekantsler Lubi allkirjaga, kes nentis, et MKM ja KredEx la\u0308htusid selles loos juba kritiseeritud MKM ma\u0308a\u0308rusest ja seega on ko\u0303ik JOKK. Pitsati \u2018ametkondlikuks kasutamiseks\u2019 lubas siiski maha vo\u0303tta."}, {"text_idx": "#000028", "text": "Sharpminder annab selle po\u0303hjal ko\u0303igile hu\u0308va no\u0303u. Tuleb minna veenva jutuga EKRE va\u0308lismajanduse ja IT ministri jutule ja ku\u0308sida rohkem kui 10 miljonit laenu; kurta rasket elu, pankade \u201cro\u0308o\u0308velikke\u201d laenutingimusi ning pakkuda mo\u0303lemale poolele mo\u0303istlikke lahendusi. Ko\u0303ik hakkab sujuma nagu no\u0303iava\u0308el. Ministrid diilivad, ametnikud vormistavad. Lihtne."}, {"text_idx": "#000029", "text": "Kokkuvo\u0303ttes on Soome noore \u2018huulepulga-valitsuse\u2019 loogika ja ramm parem, loogilisem ja tasakaalukam. Eesti kaabude valitsus mo\u0308llab oma isiklike ja erakondlike huvide realiseerimisega ning vo\u0303tab vo\u0303imust viimast. Tulemus ei taga paremat ja o\u0303iglasemat Eestit, mida alguses suure suuga lubati. Seega peaks iga inimene endalt ku\u0308sima \u2013 mille ja kelle vastu on vaja Toompead ta\u0308na kaitsta?"}]